6. Juli Garden

Historie
På initiativ af kriminalassistent Erik Frederiksen og i samarbejde med Fredericia Musikskole blev der i 1979 dannet en pige- og drengegarde i Fredericia. Byens borgere var med til at bestemme gardens navn, som blev 6. Juli Garden. Gardens første offentlige optræden fandt sted 5. juli 1979. Garden består i dag af et Tambourkorps og et Harmoniorkester, i alt 50 piger og drenge i alderen 10-30 år, samt en elevgruppe på 20 piger og drenge i alderen 8-12 år.

Gardens uniform er "Infanterimodel M-1842", og er en tro kopi af den uniform, som det danske forsvar bar under krigen ved det historiske slag med udfaldet fra Fredericia's volde 6. Juli 1849. Uniformen er lavet efter en model udlånt fra Tøjhusmuseet og består af rød jakke, blå benklæder, sorte sko og en høj sort chakot.

6. Juli Garden har en høj musikalsk standard, hvilket gennem årene har givet mange flotte placeringer ved konkurrencer i Danmark og i udlandet. Garden har også høstet stor anerkendelse på de mange udenlandsture til bl.a. USA, Spanien, England, Frankrig, Belgien, Tyskland, Tjekkiet, Finland, Sverige og Norge.

Garden har et meget vidtspændende repertoire, som henvender sig til et meget bredt publikum. Garden spiller bl.a. til byfester, indvielser, jubilæer, sportarrangementer og til andre festlige lejligheder.

Konkurrencer - og status
6. Juli garden må siges at have haft det højeste niveau hidtil for tamburkorps - i helt årti har de været nogle af de stærkeste tamburkorps, og de seneste par år har de været meget dominerende på podiet. Specielt har de kæmpet med Holbæk og Peder Most Garden om at nå første pladsen.

Ved DM for Garder i 2009 blev det igen tilladt for tamburkorps, efter en længere periode med pause, at deltage i trommekorps kategorien. Dette år var specielt stærkt for 6. garden i koncertkategorierne - de vandt både tamburkorps og trommekorps kategorierne - Dette sker nok ikke lige for noget korps igen. Ikke mindst viste de det højeste musikalske niveau  man nogensinde havde set i tamburkorpskategorien, de væltede også årtiets forsvarende mestre(Det Fynske Slagtøjsakademi) i trommekorps kategorien.

Efter dette DM tog en ny generation over, og ved DM 2011 kunne der ses en noget yngre gruppe af trommeslagere - men selv med denne nye gruppe kunne 6. garden præstere at levere kvalitet nok til en podieplads igen!

At ende som nr.2 i 2011, med næsten totaludskiftning af gruppen som vandt i 2009, må der nok kunne drages en konklussion om 6. Juli Gardens undervisning er i top.